Strelec (trpasličia eliptická galaxia)

Trpasličia eliptická galaxia Strelec alebo SagDEG (Sagittarius Dwarf Elliptical Galaxy) je trpasličia eliptická galaxia v súhvezdí Strelec. Je to satelitná galaxia Mliečnej cesty a zároveň naša najbližšia galaxia.

Túto 65 000 svetelných rokov vzdialenú galaxiu, objavili v roku 1994 Rodrigo Ibata, Gerard Gilmore a Mike Irvin. Napriek svojej blízkosti je táto galaxia tak málo jasným a tak plošne rozsiahlym (10°) objektom, že dlho unikala pozornosti astronómov. SagDEG obieha 
okolo našej Galaxie spolu s inými menej hmotnými galaxiami. Gravitačné pole deformuje túto malú galaxiu do tvaru, ktorý je pretiahnutý smerom k nám. Časom bude SagDEG úplne roztrhaný a pohltený našou Galaxiou. Takéto splývanie galaxií sa nazýva galaktický kanibalizmus. Druhá, podobná galaxia je SagDIG – Sagittarius Dwarf Irregular Galaxy (Trpasličia nepravidelná galaxia Strelec). Obe galaxie sú členmi Miestnej skupiny galaxií a sprievodcovia Galaxie.

V roku 2011 bolo zistené, že táto galaxia obieha Mliečnu dráhu. Pri tomto pohybe je Mliečnou dráhou postupne pohlcovaná.

Referencie

Iné projekty

Externé odkazy 

 Sagittarius-Zwerggalaxie
 
 

Súhvezdie Strelec
Trpasličie galaxie
Eliptické galaxie
Miestna skupina galaxií
Podskupina Mliečna cesta
Astronomické objekty objavené v roku 1994
4689212